Diari Oficial de la Generalitat Valenciana


Sumari del DOGV 3964, del 22-03-2001 (2001/2233)

Informació pública de l'Institut Valencià de la Joventut pel qual es notifica l'esmena de la documentació acompanyada a les sol·licituds d'ajuda per al lloguer d'habitatge, en relació amb l'Ordre d'1 de setembre de 2000, de la Conselleria de Benestar Social, per la qual es convoquen ajudes econòmiques per jóvens i per parelles jóvens (DOGV número 3.838, de 18 de setembre de 2000).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3964

Data del DOGV
:   22-03-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2233


Organisme emissor
:   Institut Valencià de la Joventut

Tipus de document
:   Anunci

Informació pública de l'Institut Valencià de la Joventut pel qual es notifica l'esmena de la documentació acompanyada a les sol·licituds d'ajuda per al lloguer d'habitatge, en relació amb l'Ordre d'1 de setembre de 2000, de la Conselleria de Benestar Social, per la qual es convoquen ajudes econòmiques per jóvens i per parelles jóvens (DOGV número 3.838, de 18 de setembre de 2000). [2001/Q2233]
  
Ha sigut impossible efectuar directament la notificació de l'escrit d'esmena, cosa que s'ha intentat sense cap resultat, a les persones que a continuació s'indica:
  
- Rosa María Mateu García, amb últim domicili conegut a Mislata, carrer de Fernando Sastre, 6, 21.
  
Per tant, i en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a fer públic l'escrit d'esmena a què es fa referència:
  
«Examinada la documentació aportada juntament amb la seua sol·licitud, a l'empara del que disposa l'Ordre d'1 de setembre de 2000, de la Conselleria de Benestar Social, per la qual es convoquen, per a l'any 2000, ajudes econòmiques per al lloguer d'habitatges per jóvens i per parelles de jóvens (DOGV número 3.838, de 18.09.2000), s'ha verificat la falta de determinada documentació que preceptivament s'hi havia d'adjuntar d'acord amb el que estableix l'ordre esmentada. A més a més, s'ha pogut comprovar que les fotocòpies del document nacional d'identitat i del contracte de lloguer no han sigut confrontades.
  
Per això, de conformitat amb el que disposen l'apartat 2 de la base sisena de la dita Ordre d'1 de setembre de 2000, i l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, se li comunica la necessitat que, en el termini màxim de 10 dies, comptadors a partir de l'endemà de la recepció de la notificació d'aquest escrit, faça arribar a l'Institut Valencià de la Joventut la documentació següent:
  
1. Copia confrontada del document nacional d'identitat.
  
2. Copia confrontada del contracte de lloguer.
  
També es podran presentar els originals dels documents esmentats en les dependències del Servei de Gestió y Planificació de Programes de l'Institut Valencià de la Joventut (carrer del Hospital, 2, de València) a efectes de confrontar les copies ja presentades.
  
3. Declaració de l'impost sobre la renda de les persones físiques corresponent a l'any 1999.
  
Si no n'hi havia, el certificat negatiu d l'Agència Estatal d'Administració Tributària corresponent a l'any 1999, el qual haurà d'anar acompanyat dels ingressos percebuts durant l'any 1999, per mitjà d l'aportació de nòmines o de certificats d'empresa.
  
En cas que s'haja cobrat prestació o subsidi de desocupació, per mitjà d'un certificat de l'Institut Nacional d'Ocupació (INEM) en què aparega la quantitat percebuda.
  
Si no es pot justificar per cap de les formes anteriors, es farà per mitjà d'una declaració responsable del sol·licitant en què especifique els ingressos obtinguts.
  
4. Document o declaració responsable que acredite quina part del preu consignat en el contracte es dedica exclusivament al lloguer de l'habitatge.
  
5. Certificat d'empadronament a la localitat on radique l'habitatge llogat.
  
Els documents presentats que no sigen originals hauran de ser degudament confrontats.
  
En cas de no presentar en el termini assenyalat la documentació abans indicada, es considerarà que ha desistit de la seua petició, després de la resolució que prèviament s'haurà de dictar en els termes que estableix l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener».
  
València, 28 de febrer de 2001.- El cap de l'Àrea de l'Institut Valencià de la Joventut: Francisco Aucejo Planells.